Pendukeni Iivula-Ithana

Pendukeni “Penny” Iivula-Ithana (alizaliwa tarehe 11 Oktoba 1952) ni mwanasiasa wa Namibia aliyewahi kuhudumu kama Katibu Mkuu wa SWAPO, chama tawala cha Namibia, kuanzia mwaka 2007 hadi 2012. Alikuwa mjumbe wa Bunge Maalum la Katiba la Namibia mwaka 1989 na amekuwa mbunge pamoja na mjumbe wa Baraza la Mawaziri tangu taifa hilo lilipopata uhuru mwaka 1990.

Iivula-Ithana alihudumu katika nyadhifa mbalimbali za uwaziri kwa kipindi cha zaidi ya miongo mitatu. Wadhifa wake wa mwisho wa uwaziri ulikuwa katika Wizara ya Mambo ya Ndani. Baada ya kumkosoa rais aliyekuwa madarakani, Hage Geingob, pamoja na viongozi wengine wakuu wa kisiasa mwezi Novemba 2017, aliondolewa katika Baraza la Mawaziri. Aidha, alipoteza kiti chake cha ubunge mwishoni mwa kipindi cha Bunge cha mwaka 2015–2020. Namibia Institute for Democracy profile .

 Maisha, elimu na uhamishoni 
Penny Iivula-Ithana alizaliwa tarehe 11 Oktoba 1952 huko Uukwandongo, Ongandjera, Ovamboland. Mwaka 1974 alilazimika kuondoka nchini Namibia na kwenda kuishi nje ya nchi kwa sababu ya mapambano ya kisiasa ya kupigania uhuru wa Namibia. Akiwa uhamishoni, alikuwa miongoni mwa wanawake wa kwanza kujiunga na Jeshi la Ukombozi la Watu wa Namibia . Pia alishiriki kikamilifu katika Umoja wa Vijana wa SWAPO na Baraza la Wanawake la SWAPO, ambapo alichaguliwa kuwa Katibu mwaka 1980.

Iivula-Ithana alipata shahada ya msingi ya masomo ya sheria mwaka 1998 na shahada ya Sheria mwaka 1999 kutoka Chuo Kikuu cha Namibia. Pia ana stashahada ya Utawala na Usimamizi wa Umma kutoka Taasisi ya Umoja wa Mataifa ya Namibia iliyoko Zambia 1979. Aidha, ana shahada ya uzamili ya Usimamizi wa Biashara kutoka Chuo Kikuu cha Kimataifa cha Usimamizi cha Namibia.

 Marejeo 

Jamii:Wanasiasa wa Namibia
Jamii:Watu walio hai
Jamii:Waliozaliwa 1952